楊信 (明朝)

楊信，字文實，明朝軍事將領。

早年跟從叔父楊洪在興州作戰。后因功升至指揮僉事。正統末年，進都指揮僉事，守柴溝堡。也先入寇京師時，其參與京師保衛戰，進都指揮同知。景泰元年，鎮守懷來，不能抵禦瓦剌入寇，后被彈劾。朝廷商議其有方帶兵，不予追問，后升至進都督僉事，代楊能為左副總兵，協鎮宣府。天順初年，移鎮延綏，進都督同知。次年在青陽溝大破瓦剌部隊，封彰武伯，佩副將軍印，充總兵官。之後在高家堡、野馬澗、榆林、金雞峪接連獲勝，斬平章阿孫帖木兒。后代理李文鎮守大同。明憲宗繼位后，予楊信世券。成化元年，因抵禦無功，召還，督三千營。毛裏孩佔領河套，命佩將軍印，總諸鎮兵往禦，之後接連抵禦，后鎮守大同。成化六年，與副將徐恕、參將張瑛分道出塞獲勝。成化十三年冬去世，贈侯，謚武毅《明史》（卷173）：“信，字文實。幼從洪擊敵興州。賊將方躍馬出陣前，信直前擒之，以是知名。累功至指揮僉事。正統末，進都指揮僉事，守柴溝堡。也先犯京師，入衛，進都指揮同知。景泰改元，守懷來，寇入不能禦。護餉永寧，聞炮聲奔還，皆被劾。朝議以方用兵，不問。累進都督僉事，代能為左副總兵，協鎮宣府。上言：「鹿角之制，臨陣可捍敵馬，結營可衛士卒，每隊宜置十具。遇敵團牌拒前，鹿角列後，神銃弓矢相繼叠發，則守無不固，戰無不克。」從之。天順初，移鎮延綏，進都督同知。明年破寇青陽溝，大獲。封彰武伯，佩副將軍印，充總兵官，鎮守如故。延綏設總兵官佩印，自信始也。頃之，破寇高家堡。三年與石彪大破寇於野馬澗。明年，寇二萬騎入榆林，信擊卻之。追奔至金雞峪，斬平章阿孫帖木兒，還所掠人畜萬計。其冬，代李文鎮大同。憲宗即位，信自陳前後戰功，予世券。成化元年冬禦寇延綏無功，召還，督三千營。毛裏孩據河套，命佩將軍印，總諸鎮兵往禦。寇既渡河北去，已，復還據套，分掠水泉營及朔州，信等屢卻之。寇遂東入大同。因詔信還鎮大同。六年，信與副將徐恕、參將張瑛分道出塞，敗寇於胡柴溝，獲馬五百余匹。璽書獎勵。信在邊三十年，鎮以安靜，人樂為用。然性好營利。代王嘗奏其違法事，詔停一歲祿。十三年冬卒於鎮。贈侯，謚武毅。”其墓在北京丰台长辛店太子峪。。

参考文献

Category:明朝總兵官
Category:明朝伯爵
Category:明朝都督同知
Category:諡武毅